ZAPISNIK 

23. sjednice Vijeća Mjesnog odbora Trnovčica,

održane 24. travnja 2023.

u prostorijama mjesne samouprave Trnovčica, Trnovčica 2a
s početkom u 18,00 sati
NAZOČNI ČLANOVI VIJEĆA:
Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.
Predsjedava Ivan Matić, predsjednik Vijeća.

Zapisnik vodi Ante Maretić, potpredsjednik Vijeća.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 23. sjednicu Vijeća Mjesnog odbora Trnovčica.


Bez rasprave,  jednoglasno (7 „za“)  Vijeće prihvaća tekst Zapisnika 22. sjednice, održane 27. ožujka 2023., bez izmjena.

Predsjednik daje na glasovanje dnevni red koji je upućen uz poziv za 23. sjednicu Vijeća Mjesnog odbora Trnovčica, s nadopunom tri točke dnevnog reda, nakon čega je predloženi dnevni red, jednoglasno prihvaćen (7 „za“) i glasi:
DNEVNI RED

1. Pravila Mjesnog odbora Trnovčica – donošenje;
2. Poslovnik o radu Vijeća Mjesnog odbora Trnovčica – donošenje;
3. Prijedlog postavljanja stupova javne rasvjete na području mjesnog odbora Trnovčica – donošenje zaključka;
4. Cjelovito prometno rješenje u Ulici Ivana Zovka i u svim priključnim ulicama istoj ulici i to u ulicama Vugrinka, Izidora Poljaka, Josipa Stadlera, Kupreškoj i Mitničkoj, za promet u stajanju i promet u kretanju prema prijedlogu stručnjaka – donošenje zaključka;
5. Izmještanje autobusne stanice ZET-a u Ulici Trnovčica ipred kućnog broja 129 na drugu pogodnu poziciju prema prijedlogu stručnjaka - donošenje zaključka;
6. Postavljanje koševa za otpatke uz prostor Župne crkve Blažene Djevice Marije Majke Crkve i svetog Maksimilijana Kolbea i Parka poginulih dragovoljaca Trnovčice iz Domovinskog rata – donošenje zaključka;
7. Pitanja, prijedlozi i obavijesti.

Ad 1.
Pravila Mjesnog odbora Trnovčica


Predsjednik usmeno informira članove Vijeća o predmetu rasprave i odlučivanja.



U raspravi sudjeluju svi nazočni članovi Vijeća.



Vijeće jednoglasno (7 „za“) donosi

ZAKLJUČAK

I. Vijeće Mjesnog odbora Trnovčica donosi Pravila Mjesnog odbora Trnovčica.

II. Ovaj zaključak dostavlja se nadležnoj ustrojstvenoj jedinici Grada Zagreba na daljnje nadležno postupanje.
Ad 2.
Poslovnik o radu Vijeća Mjesnog odbora Trnovčica


Predsjednik usmeno informira članove Vijeća o predmetu rasprave i odlučivanja.



U raspravi sudjeluju svi nazočni članovi Vijeća.



Vijeće jednoglasno (7 „za“) donosi

ZAKLJUČAK

I. Vijeće Mjesnog odbora Trnovčica donosi Poslovnik o radu Vijeća Mjesnog odbora Trnovčica.

II. Ovaj zaključak dostavlja se nadležnoj ustrojstvenoj jedinici Grada Zagreba na daljnje nadležno postupanje.

Ad 3. 3. Prijedlog postavljanja stupova javne rasvjete na području mjesnog odbora Trnovčica
Predsjednik uvodno obrazlaže temu navodeći kako je u prethodnim godinama prioritet iz Plana malih komunalnih akcija za Mjesni odbor Trnovčica o osvjetljivanju pješačke staze koja vodi od zgrade mjesne samouprave u Trnovčici, Trnovčica 2a do Župne crkve Blažene Djevice Marije Majke Crkve i svetog Maksimilijana Kolbea, samo djelomično ostvaren. Naime, stupovi javne rasvjete na navedenoj pješačkoj stazi postavljeni su samo od križanja te staze s ulicom Julijana Jelenića pa sve do župne crkve, a dio od zgrade mjesne samouprave u Tnovčici pa do ulice Julijana Jelenića je ostao neosvjetljen, što uključuje i malo parkiralište sa sjeverne strane zgrade mjesne samouprave u Trnovčici.
Svi članovi sudjeluju u raspravi i predlažu da se postavi dovoljan broj stupova javne rasvjete koji će osvijetliti malo parkiralište sa sjeverne strane zgrade mjesne samouprave u Trnovčici, Trnovčica 2a te dio pješačke staze od iste zgrade do križanja pješačke staze sa ulicom Julijana Jelenića.

Vijeće jednoglasno  (7 „za“) donosi

ZAKLJUČAK

I. Vijeće Mjesnog odbora Trnovčica traži postavljanje dovoljnog broja stupova javne rasvjete koji će osvjetljivati malo parkiralište sa sjeverne strane zgrade mjesne samouprave u Trnovčici, Trnovčica 2a te dio pješačke staze od iste zgrade do križanja pješačke staze sa ulicom Julijana Jelenića.
II.

Ovaj zaključak dostavlja se nadležnoj ustrojstvenoj jedinici Grada Zagreba na daljnje postupanje.

Ad 4.
Cjelovito prometno rješenje u Ulici Ivana Zovka i u svim priključnim ulicama istoj ulici i to u ulicama Vugrinka, Izidora Poljaka, Josipa Stadlera, Kupreškoj i Mitničkoj za promet u stajanju i promet u kretanju prema prijedlogu stručnjaka
Predsjednik uvodno obrazlaže temu iznoseći pritom opažanja građana kako je u Ulici Ivana Zovka sa istočne i zapadne strane svakodnevno parkiran veliki broj vozila dijelom na nogostupima, a dijelom na kolniku koji promet vozila i pješaka znatno otežavaju i dovode u pitanje sigurnost pješaka i vozila kako u Ulici Ivana Zovka tako i na križanjima iste ulice s ulicama Vugrinka, Izidora Poljaka, Josipa Stadlera sa zapadne strane Ulice Ivana Zovka te s Kupreškom i Mitničkom ulicom sa istočne strane Ulice Ivana Zovka. U više godina i u više navrata u prioritete Vijeća Mjesnog odbora Trnovčica za Plan malih komunalnih akcija Vijeća Gradske četvrti Gornja Dubrava, uvrštavano je projektiranje i izgradnja parkirališta sa istočne strane Ulice Ivvana Zovka, no međutim, do realizacije istoga nikada nije došlo. Stoga je evidentan nedostatak parkirališnih mjesta što predstavlja znatnu opasnost za promet u zoni ulice Ivana Zovka te navedeno zahtijeva žurno poduzimanje svih potrebnih mjera kroz primjerice postavljanje odgovarajućih prometnih znakova i prometnih stupića, sve dok se ne izgradi parkiralište u ulici Ivana Zovka, na čemu Vijeće Mjesnog odbora Trnovčica i dalje ustrajava.
Svi članovi Vijeća sudjeluju u raspravi.

Vijeće jednoglasno  (7 „za“) donosi

ZAKLJUČAK

I. Vijeće Mjesnog odbora Trnovčica traži cjelovito stručno promjetno rješenje kako prometa u kretanju tako i prometa u stajanju u Ulici Ivana Zovka te u svim ulicama koje se križaju s istom ulicom, a to su sa zapadne strane ulice: Vugrinka, Izidora Poljaka i Josipa Stadlera te sa istočne strane Ulice Ivana Zovka, a to su ulice Kupreška i Mitnička te Josipa Stadlera, kroz primjerice žurno postavljanje odgovarajućih prometnih znakova i prometnih stupića prema prijedlogu stručnjaka te kroz projektiranje i izgradnju parkirališta s istočne strane Ulice Ivana Zovka, što se nalazi u višegodišnjim prioritetima Vijeća Gradske četvrti Gornja Dubrava, a do danas nije realizirano.
II.

Ovaj zaključak dostavlja se nadležnoj ustrojstvenoj jedinici Grada Zagreba na daljnje postupanje.

Ad 5.
Izmještanje autobusne stanice ZET-a u Ulici Trnovčica ispred kućnog broja 129 na drugu pogodnu poziciju prema prijedlogu stručnjaka
Predsjednik uvodno obrazlaže temu navodeći kako je na zahtjev građana poglavito žitelja s kućnog broja 129 u Ulici Trnovčica, Vijeće Mjesnog odbora Trnovčica u dnevni red ove sjednice uvrstilo izmještanje autobusne stanice ZET-a ispred navedenog kućnog broja, jer ista stanica predstavlja zapreku neometanom pristupu obiteljskoj kući na navedenom kućnom broju, stoga je za rješavanje navedenog problema potrebno ponovno zatražiti mišljenje stručnjaka na koju drugu pogodnu lokaciju bi se mogla izmjestiti navedena autobusna stanica i u konačnici ju i premjestiti na tu novu poziciju.

Svi članovi Vijeća sudjeluju u raspravi.

Vijeće jednoglasno  (7 „za“) donosi

ZAKLJUČAK

I. Vijeće Mjesnog odbora  Trnovčica traži mišljenje stručnjaka i u konačnici samo premještanje autobusne stanice ZET-a u Ulici Trnovčica ispred kućnog broja 129, na drugu pogodnu poziciju, jer ista stanica predstavlja zapreku neometanom pristupu obiteljskoj kući na navedenom kućnom broju i nalazi se neposredno pred ulazom u prometni kružni tok čime se ometa sigurno odvijanje prometa.
II. Ovaj zaključak dostavlja se nadležnoj ustrojstvenoj jedinici Grada Zagreba na daljnje postupanje.

Ad 6.
Postavljanje koševa za otpatke uz prostor Župne crkve Blažene Djevice Marije Majke Crkve i svetog Maksimilijana Kolbea i Parka poginulih dragovoljaca Trnovčice iz Domovinskog rata
Predsjednik uvodno obrazlaže temu navodeći kako su nekada postojeći koševi ispred župne crkve i u dijelu parka bliže župnoj crkvi, uklonjeni od strane nepoznatih osoba i sada na tim pozicijama nema nikakvih koševa u koje bi građani mogli odlagati otpatke, što su sve do uklanjanja prethodnih koševa uredno činili.
Svi članovi Vijeća sudjeluju u raspravi i jednoglasno podržavaju ideju da se oko župne crkve postave novi koševi za otpatke.

Vijeće jednoglasno  (7 „za“) donosi

ZAKLJUČAK

I. Vijeće Mjesnog odbora  Trnovčica traži postavljanje koševa za otpatke u zoni oko prostora Župne crkve Blažene Djevice Marije Majke Crkve i svetog Maksimilijana Kolbea i obližnjeg Parka poginulih dragovoljaca Trnovčice iz Domovinskog rata i to najmanje četiri koša za otpatke.
II. Ovaj zaključak dostavlja se nadležnoj ustrojstvenoj jedinici Grada Zagreba na daljnje postupanje.

Ad. 7. Pitanja, prijedlozi i obavijesti

Potpredsjednik Vijeća Ante Maretić izvještava kako su građani koji žive u blizini spremnika za odlaganje oporabivog otpada, odnosno spremnika za staklo na lokaciji iza zgrade Mjesnog odbora Trnovčica na kraju Ulice Julijana Jelenića, prijavili nedopušteno, odnosno neuredno odlaganje bio otpada, odnosno pokošene trave i drugoga raslinja te neuredno odlaganje drugoga otpada kraj spremnika za staklo. Stoga je potrebna pojačana aktivnost komunalnog redarstva koje će za cilj imati pravovremeno i uredno zbrinjavanje navedenog otpada.

Nakon navedenoga nije bilo dodatnih pitanja, prijedloga i obavijesti te je stoga predsjednik Vijeća zaključio sjednicu.

Završeno u 19,00 sati.

Zapisničar: Ante Maretić

KLASA: 024-08/23-003/815

URBROJ: 251-13-11-5/004-23-2

Zagreb, 24. travnja 2023.

